सिर्फ दो पेपरों पर छात्र की पूरी कुण्डली नहीं लिखी जा सकती। जो गुजर गया, उसे तो बदला नहीं जा सकता, पर छात्रों को अगले प्रश्न पत्र पर ध्यान देने की जरूरत होती है। यदि वह बार-बार अपने खराब हुए प्रश्न पत्रों के बारे में सोचेंगे तो उनके अगले प्रश्न पत्र भी खराब हो जाएंगे, इसलिए वह उन चीजों को जितनी जल्दी हो सके, दिमाग से निकाल दें। उन्हें खुद से यह कमिटमेंट करना होगा कि जो गलती वे पूर्व में कर चुके हैं, उसे आगे नहीं दोहराएंगे। जो प्रश्न पत्र बचे हैं, उन पर फोकस करें तो स्थिति संभल सकती है। इसके अलावा मैं छात्रों से एक बात और कहूंगा कि जिन विषयों के प्रश्न पत्र हो गए हों और उनमें अपेक्षाकृत बेहतर नहीं कर पाएं हों तो उन्हें अपनी टेबल से हटा दें, नहीं तो उनकी जब भी निगाह इन पर पड़ेगी, वे तनावग्रस्त हो जाएंगे। डॉं. सुशील गुप्ता, चेयरमैन, गंगा इंटरनेशनल स्कूल, नई दिल्ली